EkBass/fiwiki-20250220-pages-articles huggingface dataset:
GJ 504 b

{{Eksoplaneetta | nimi = GJ 504 b | kuva = Astronomers Image Lowest-mass Exoplanet Around a Sun-like Star.jpg | kuvakoko = 300px | kuvateksti = Taiteilijan näkemys | löytöpäivä = 2013 | löytäjät = Kuzuhara et al. | löytötapa = Kuvattu suoraan | tähden nimi = 59 Virginis | etäisyys auringosta = 57,27 vv | tähden massa = 1,22 M☉ | tähden spektriluokka = G0 V | tähden metallipitoisuus = 0,28 | tähden ikä = 0,16 Gyr | isoakselin puolikas = 43,5 | eksentrisyys = | kiertoaika = | kiertoaika vuotta = | inklinaatio = | massa = 4 | säde = }} GJ 504 b on eksoplaneetta, joka löydettiin yhdysvaltalaisen Mauna Kean observatorion Subaru-teleskoopin avulla vuonna 2013. Se kiertää 59 Virginis -nimistä keltaista G-tyypin pääsarjan tähteä (GJ 504) noin 57 valovuoden päässä Maasta, Neitsyen tähdistön suunnalla. Planeetta löydettiin kuvaamalla se suoraan infrapunavalon aallonpituuksilla. Planeetta kiertää emotähteään 43,5 AU:n etäisyydellä, joka on lähes yhdeksän kertaa enemmän kuin Jupiterin etäisyys Auringosta. Tämä on vaikea selittää nykyisillä jättiläisplaneettojen muodostumista käsittelevillä malleilla. Planeetan massa vastaa noin neljää Jupiterin massaa; se on todennäköisesti kaasujättiläinen ja niin sanottu ”superjupiter”. Planeetta on melko nuori, ja sen muodostumisesta jäljelle jäänyt lämpöhehku mahdollistaa sen kuvaamisen. Kuvaus viittaa siihen, että planeetta on purppuranvärinen. == Kuvia == Composite combines Subaru images of GJ 504.jpg|GJ 504 b emotähtineen infrapunakuvassa == Lähteet == == Aiheesta muualla == *GJ 504 b SIMBAD -tietokannassa Luokka:Eksoplaneetat Luokka:Jättiläisplaneetat
Kateharso

Kateharso (kasvuharso, suojaharso) on valoa läpäisevä, harsomainen kangas, jota käytetään puutarhakasvien suojaamiseen. Se suojaa kasveja tuhohyönteisiltä, kuten porkkanakempiltä, kaaliperhosen toukilta ja lehtikirvoilta. Kateharsoa voidaan käyttää myös keväällä kasvien suojaamiseen hallalta. Tällöin myös maa lämpenee nopeammin. Hyönteispölytteisten kasvien päältä harso pitää poistaa kukinnan ajaksi. == Kateharsotyppejä == Kateharsoja on useita tyyppejä. Näistä yhtä tunnetuimmista kutsutaan nimellä Agryl. Uudempia harsoja ovat kuitumainen, suojaharsoksi kutsuttu Aeronet sekä Bionet. Uudemmat harsot läpäisevät valoa enemmän kuin vanhemmat. == Lähteet == Luokka:Kasvitalous
CI-kondriitti

CI-kondriitti (joskus myös C1-kondriitti) on eräs kivimeteoriittilaji, joka kuuluu hiilikondriitteihin. Ne on nimetty I-alkuisen Ivunan meteoriitin mukaanIvuna meteorite. CI-kondriitit ovat hiilipitoisia, tummia, hauraita, huokoisia ja vesipitoisia. Ne hajoavat nopeasti putoamisen jälkeen, ja siksi niitä löydetään harvoin. Vaikka näissä ei ole jyviä eli kondrejaCI Chondrites , nämä luetaan kondriiteiksi ilmiselvän samankaltaisuuden perusteella muiden kondriittien kanssa. CI-kondriitit tunnetaan siitä, että niissä on orgaanisia yhdisteitä, mm. aminohappoja. Runsas haihtuvien aineiden osuus kielii alhaisesta, alle 150 °C syntylämpötilasta. CI-kondriiteissa on rautaa paljon, mutta yleensä hapettuneena. Niissä on runsaasti magnesiumia, mutta vähän kalsiumia. CI-kondriittien happea raskaampien alkuaineiden jakauma muistuttaa Auringon koostumustaAstrokemia Tähtitieteen erikoiskurssi 53855 , 7 op Harju & Sipilä Fysiikan laitos 2011 PIII-IV ma 14-16 BK106. Hiilikondriittien katsotaan syntyneen Aurinkokunnan alkuaikoina melko viileällä asteroidivyöhykkeen ulkolaidalla. Murchinsonin meteoriitin tapaiset CM-tyypin meteoriitit muistuttavat läheisesti CI-kondriitteja. == Rakenne == CI- kondriitit koostuvat lähes yksinomaan tummasta, hauraasta ja huokoisesta perusaineesta, josta sulamiskuori ei juurikaan erotu. Joissain CI- kondriiteissa on pieniä kuumassa syntyneitä kalsium-alumiinirikkaita sulkeumia. Joissain paikoissa on vettä sisältäviä karbonaatteja ja sulfaatteja. Niiden huokoisuus on 30 %, joten niillä on alhainen tiheys, noin 2,2 g/cm³. Vettä koostumuksesta on 17–22 %. Veden uskotaan tunkeutuneen meteoriittiaineeseen halkeamista. Rautaa on 25 %, mutta yleensä hapettuneessa muodossa magnetiittina. CI-kondriiteilla on korkea Mg/Si-suhde ja hiilikondriiteista alhaisin Ca/Si-suhde. Niillä on korkea, Maan kiviä lähellä oleva happi-17/happi-18-isotooppisuhde. Raskaiden alkuaineiden koostumus vastaa Auringon fotosfäärin koostumusta. == Mineraaleja, yhdisteitä == *Tavallisia silikaatteja: oliviini (forsteriitti ja fayaliitti yhdessä ), pyrokseeni *Vettä sisältäviä: savimaisia fyllosilikaatteja esim. serpentiini, montmorilloniitti *Veden muuttamia silikaatteja: eposomiitti, vateriitti, sulfaatteja, karbonaatteja *Rautapitoisia mineraaleja, mm. magnetiitti, pyrrhotiitti, syntyneet kuumassa *Hiilipitoisia **Grafiitti, mikroskooppisen pieniä timantteja **Orgaanisia yhdisteitä: Mm. PAH-yhdisteitä, aminohappoja *Muita: kalsiumfosfaattia == Samankaltaisia meteoriitteja == Mighein ja Murchinsonin meteoriitit kuuluvat CI-kondriitteja muistuttavaan CM-ryhmään. == Synty == CI-kondriittien uskotaan syntyneen suunnilleen 4 AUn päässä Auringosta lähellä niin sanottua lumirajaa, jossa Aurinkokunnan syntyaikoina jää suli. CI-kondriittien uskotaan muistuttavan joitain asteroideja, ulkoplaneettojan kuita ja komeettojakin. == Lähteet == Luokka:Meteoriitit
Sarkkirannan pesäpallostadion

Sarkkirannan pesäpallostadion eli markkinointinimeltään Autofix1.com Areena on Kempeleen Sarkkirannassa sijaitseva pesäpallostadion. Stadion sijaitsee Kempeleen urheilukeskuksessa.http://www.kempele.fi/fi/asukkaalle/liikunta/urheilu-ja- liikuntapaikat.html Kenttä toimii Kempeleen Kirin joukkueiden kotikenttänä sarjoissa naisten Superpesis ja miesten Superpesis. Kentän erityispiirre on hiekkatekonurmi, joka on väriltään sininen. Kenttä myös tunnetaan nimellä ”Laguuni”. == Lähteet == Luokka:Pesäpallostadionit Luokka:Kempeleen urheilu Luokka:Kempeleen rakennukset ja rakennelmat
Pëllumb Jusufi

Pëllumb ”Plumb” Jusufi (s. 10. helmikuuta 1988 Tetovo) on kroatialainen jalkapalloilija, jolla on myös Pohjois-Makedonian kansalaisuus. == Peliura == Jusufi on Jugoslaviassa syntynyt Pohjois-Makedonian albaani, joka muutti perheensä kanssa Kroatiaan 12-vuotiaana. Hän pelasi aluksi maan menestyksekkäimmän seuran Dinamo Zagrebin junioreissa, josta siirtyi vuonna 2006 slovenialaisen SC Bonifikan riveihin. Ammattilaisuransa Jusufi aloitti vuotta myöhemmin Slovenian pääsarjassa pelaavassa NK Domžalen joukkueessa, ja oli mukana voittamassa seuran toista peräkkäistä mestaruutta keväällä 2008. Hän pelasi kaksi ottelua myös 2007–2008 Mestarien liigan karsinnoissa.Football Database Viitattu 14.8.2013. Jusufi on esiintynyt myös Albanian pääsarjassa Dinamo Tiranan, KS Kastriotin ja Tomori Beratin joukkueissa sekä Kroatian liigan Hrvatski Dragovoljacin ja Makedonian 1. liigan FK Shkëndijan riveissä.Transfermarkt Viitattu 15.8.2013. == Maajoukkue == Pëllumb Jusufi on edustanut Kroatian nuorten maajoukkueita kaikissa ikäluokissa 17-vuotiaista lähtien. Maaotteluita hänellä on yhteensä 36. == Saavutukset == *Slovenian mestaruus: 2008 *Albanian supercup: 2008 == Lähteet == Luokka:Kroatialaiset jalkapalloilijat Luokka:Pohjoismakedonialaiset jalkapalloilijat Luokka:Vuonna 1988 syntyneet Luokka:Elävät henkilöt
Pussihukat (heimo)

Pussihukat (Thylacinidae) on pussipetoihin kuuluva heimo, jonka kaikki lajit ovat kuolleet sukupuuttoon. ==Lähteet== Luokka:Pussipedot Luokka:Sukupuuttoon kuolleet nisäkkäät
Aldabrandrongo

Aldabrandrongo (Dicrurus aldabranus) on drongojen heimoon kuuluva varpuslintu. ==Levinneisyys== Aldabrandrongoa tavataan Aldabran atolleilla Seychelleillä. Vuonna 1983 sen kannaksi arvioitiin 1 500 yksilöä. Se on luokiteltu silmälläpidettäväksi, koska sen kanta ja levinneisyysalue ovat pienet. ==Lähteet== Luokka:Drongot
Nicki Thiim

pienoiskuva|Nicki Thiim (oikealla) vuonna 2015 Stefan Wackerbauerin kanssa.Nicki Thiim (s. 17. huhtikuuta 1989 Sønderborg) on tanskalainen moottoriurheilija. Hänen isänsä on DTM-mestari Kurt Thiim. == Ura == Thiim aloitti uransa Karting-sarjoissa. Vuonna 2006 Thiim voitti Tanskan Formula Ford -mestaruuden. Vuonna 2007 Thiim siirtyi koppiautoihin kilpailemaan Saksan SEAT Leon Supercopa -sarjaan voittaen kaksi kilpailua sijoittuen sarjan viidenneksi. Vuonna 2008 hän jatkoi sarjassa voittaen mestaruuden. Vuonna 2009 Thiim kilpaili Saksan Porsche Carrera Cupissa sijoittuen sarjan kuudenneksi. Samana vuonna hän osallistui Nürburgringin 24 tunnin ajoon ollen SP3T -luokan voittaja. Vuonna 2011 Thiim palasi Saksan Porsche Carrera Cupiin sijoittuen sarjan neljänneksi. Samana vuonna hän ajoi muutamia kilpailuja Porsche Supercup -sarjassa. Vuonna 2012 Thiim ajoi täyden kauden sarjassa sijoittuen sarjan kolmanneksi. Samana vuonna hän sijoittui myös kolmanneksi Saksan Porsche Carrera Cupissa. Samana vuonna hän osallistui Dubain 24 tunnin ajoon ja ajoi muutamia kilpailuja ADAC GT Masters -sarjassa. Vuonna 2013 Thiim jatkoi Porsche Supercup -sarjassa voittaen sarjan mestaruuden. Samana vuonna hän siirtyi kesken kauden kilpailemaan FIA World Endurance Championship -sarjaan korvaten Le Mansin 24 tunnin ajossa menehtyneen Allan Simonsenin. Vuonna 2014 Thiim kilpaili täyden kauden FIA WEC -sarjassa. == Porsche Supercup -tulokset == Kausi Talli 1 2 3 4 5 6 7 8 9 10 11 Pisteet Sijoitus 2011 Attempto Racing TUR ESP MON GER Kesk. GBR GER HUN 0 NC 2011 SANITEC Aquiles MRS Team BEL 14 ITA 11 ABU ABU 0 NC 2012 Hermes Attempto Racing BHR 7 BHR 6 MON Kesk. EUR 4 GBR 8 GER 5 HUN 4 HUN 2 BEL 1 ITA 3 123 3. 2013 Attempto Racing ESP 2 MON 8 GBR 1 GER 2 HUN 8 BEL 8 ITA 1 ABU 1 ABU 1 140 1. 2014 Lechner Racing Team ESP MON AUT GBR 20 GER 1 HUN 2 BEL 2 ITA 6 USA 1 USA 11 91 8. == Lähteet == Luokka:Tanskalaiset autourheilijat Luokka:Porsche Supercup -kuljettajat Luokka:American Le Mans Series -kuljettajat Luokka:FIA World Endurance Championship -kuljettajat Luokka:Vuonna 1989 syntyneet Luokka:Elävät henkilöt
Mary Lou Williams

Mary Lou Williams (syntyjään Mary Elfrieda Scruggs, 8. toukokuuta 1910 Atlanta, Georgia – 28. toukokuuta 1981 Durham, Pohjois-Carolina) oli yhdysvaltalainen jazzpianisti, -säveltäjä ja -sovittaja. Hän teki satoja sävellyksiä ja sovituksia muun muassa Duke Ellingtonille ja Benny Goodmanille ja oli mukana levyttämässä toistasataa äänilevyä. Hän oli läheinen ystävä muun muassa Thelonious Monkin, Charlie Parkerin ja Dizzy Gillespien kanssa. Vuonna 2008 Williamsin levytys ”Night Life” (1930) valittiin Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä äänitteitäComplete National Recording Registry Listing, Library of Congress. Viitattu 7.9.2020.. ==Levytyksiä== *Mary's Idea (Andy Kirkin kanssa 1930) *Twinklin’ (Andy Kirkin kanssa 1938) *The Zodiac Suite (1945) *My Blue Heaven (1963) *The Mary Lou Williams Quartet featuring Don Byas (1970) *Embraced (yhdessä Cecil Taylorin kanssa 1977) ==Lähteet== == Aiheesta muualla == Luokka:Yhdysvaltalaiset jazzpianistit Luokka:Yhdysvaltalaiset jazzmusiikin säveltäjät Luokka:Yhdysvaltalaiset sovittajat Luokka:Vuonna 1910 syntyneet Luokka:Vuonna 1981 kuolleet
Ammunnan maailmanmestaruuskilpailut 1986

Ammunan maailmanmestaruuskilpailut 1986 olivat järjestyksessään 44. maailmanmestaruuskisat. Suomi sai kisoissa 2 kultaa, 4 hopeaa ja 4 pronssia, eli yhteensä 10 mitalia. Paras oli Neuvostoliitto joka sai 40 mitalia (21 kultaa, 9 hopeaa ja 10 pronssia). Suomi oli mitalitilastossa yhdeksäs. 1986 Luokka:Vuoden 1986 urheilu
Jevgeni Birjukov

Jevgeni Nikolajevitš Birjukov (, s. 19. huhtikuuta 1986 Kasli, Venäjän SFNT, Neuvostoliitto) on venäläinen jääkiekkoilija. Hän voitti maailmanmestaruuden Venäjän maajoukkueen kanssa vuonna 2012. == Aiheesta muualla == * * Luokka:Elävät henkilöt Luokka:Venäläiset jääkiekkoilijat Luokka:Jääkiekon maailmanmestarit Luokka:Vuonna 1986 syntyneet
Sabina Särkkä

Sabina Kristiina Särkkä (vuosina 2019–2024 Särkkä-Kivimäki, s. 3. tammikuuta 1989 Helsinki) on suomalainen malli ja Miss Suomi -kilpailun ensimmäinen perintöprinsessa vuodelta 2012. Varsinaiselta ammatiltaan hän on kosmetologi. Särkkä edusti Suomea Miss Maailma -kilpailuissa vuonna 2012. Hän on myös osallistunut Martina ja hengenpelastajat -ohjelmaan sekä Viidakon tähtösten 2. tuotantokauteen. Särkkä oli mukana vuonna 2019 esitetyssä Fort Boyard -ohjelmassa. Hän oli mukana myös Selviytyjät Suomen viidennellä tuotantokaudella, joka nähtiin Nelosella keväällä 2021. Kausi kuvattiin kesällä 2020 koronarajoitusten takia Haaparannan saaristossa. Kaudelle osallistui 16 julkisuudesta tuttua henkilöä. Särkkä voitti Viidakon tähtösten toisen tuotantokauden ja sai voiton myötä Tarzanit -joukkueen keräämät 18 000 euroa. Särkkä kihlautui Ossi Kivimäen kanssa helmikuussa 2016. He avioituivat syyskuussa 2019 ja erosivat vuonna 2022. Vuonna 2022 Särkkä julkaisi Tiktok- palvelussa kuvan, jossa kaksi vähäpukeista naista suutelee. Kuva oli otettu pääministeri Sanna Marinin järjestämillä kutsuilla pääministerin virka- asunnolla Kesärannassa Helsingissän 2022. Marin piti kuvaa asiattomana ja pyysi sitä anteeksi. Myös Särkkä pyysi kuvan julkaisemista anteeksi. == Lähteet == Luokka:Suomalaiset mallit Luokka:Suomalaiset missit Luokka:Kosmetologit Luokka:Vuonna 1989 syntyneet Luokka:Elävät henkilöt
Milton Bradley

Milton Bradley (8. marraskuuta 1836 – 30. toukokuuta 1911) oli yhdysvaltalainen lautapelien valmistaja. Hänen perustamansa Milton Bradley Company on julkaissut monia lautapelejä, kuten Mr. Bucketin, Kummituspelin, Fireball Islandin ja Hotelin. Luokka:Yhdysvaltalaiset henkilöt Luokka:Lautapelisuunnittelijat Luokka:Vuonna 1836 syntyneet Luokka:Vuonna 1911 kuolleet
Nilüfer (laulaja)

Nilüfer (oik. Nilüfer Yumlu s. 31. toukokuuta 1955 IstanbulBiografia niluferonline.org Viitattu 14.8.2013) on turkkilainen poplaulajatar. Hän edusti Turkkia vuoden 1978 Eurovision laulukilpailussa yhdessä Nazar-yhtyeen kanssa, sijoittuen jaetulle 18. sijalle Suomea edustaneen Seija Simolan kanssa. == Albumit == * 1974: Nilüfer '74 * 1976: Selam Söyle * 1978: Müzik * 1979: 15 Şarkı * 1979: Nilüfer '79 * 1980: Nilüfer '80 * 1982: Sensiz Olmaz * 1984: Nilüfer '84 * 1985: Bir Selam Yeter * 1987: Geceler * 1988: Esmer Günler * 1990: Sen Mühimsin * 1992: Yine Yeni Yeniden * 1994: Ne Masal Ne Rüya * 1997: Nilüferle * 1998: Yeniden Yetmişe * 2001: Büyük Aşkım * 2003: Gözünaydın-Olur mu? Olur mu? * 2004: Sürprizler * 2005: Karar Verdim * 2006: 'Karar Verdim + 3 Remiks'' * 2009: Hayal * 2001: 12 Düet * 2013: 13 Düet == Lähteet == Luokka:Turkkilaiset laulajat Luokka:Poplaulajat Luokka:Elävät henkilöt Luokka:Vuonna 1955 syntyneet
Petri Sarjanen

Petri Sarjanen (s. 1970) on suomalainen historian opettaja ja kirjailija. Sarjanen valmistui 1996 filosofian maisteriksi Helsingin yliopistosta. Hän toimii opettajana Munkkiniemen yhteiskoulussa Helsingissä. Sarjanen kirjoitti yhdessä Kari Kallosen kanssa 1997–1999 ilmestyneen kolmiosaisen Lauri Törnin elämäkertasarjan (Leijonamieli, Purppurasydän,Ristiretki). Sarjanen on kirjoittanut myös tarkka-ampuja Simo Häyhän ja Tuntemattoman sotilaan Antti Rokan esikuvan Viljam Pylkäksen elämäkerrat sekä palkkasoturi Per "Sahara" Anderssonin elämäkerran. == Teoksia == * Leijonamieli 1919-1949 : Mannerheim- ristin ritari kapteeni Lauri Törni alias majuri Larry Thorne ; kirjoittajat Kari Kallonen, Petri Sarjanen. Revontuli, Tampere 1997, 6. painos 2002 * Purppurasydän 1949-1965 : Mannerheim-ristin ritari kapteeni Lauri Törni alias majuri Larry Thorne ; kirjoittajat Kari Kallonen, Petri Sarjanen. Revontuli, Tampere 1997, 4. painos 2000 * Valkoinen kuolema : talvisodan legendaarisen tarkka-ampujan Simo Häyhän tarina. Revontuli, Tampere 1998, 3. painos 2000, 4. painos 2002, 5. painos 2005, 2006, 2007, uud. painos 2007, 2009 * Ristiretki 1949-1965 : Mannerheim-ristin ritari kapteeni Lauri Törni alias majuri Larry Thorne ; kirjoittajat Kari Kallonen, Petri Sarjanen. Revontuli, Tampere 1999, 2. painos 2000 * Sahara : palkkasoturi Per Andersson ; toimittanut Petri Sarjanen. Revontuli, Tampere 1999, 2. painos 2002, 3. painos 2006, täyd. painos 2008, 2009 * Tuntematon Rokka : Antti Rokan esikuvan Viljam Pylkkään vaiheet talvi- ja jatkosodassa. Revontuli, Tampere 2000, 3. painos 2004, 4. painos 2007, 2012 * Teräsnyrkki : uskollisuus, velvollisuus, tahto. Revontuli, Tampere 2002 * Legenda : Lauri Törni - Larry Thorne ; kirjoittajat Kari Kallonen, Petri Sarjanen. Revontuli, Tampere 2004, 2. painos 2005, 3. painos 2009 * Leijonamieli : 1919-1949 : Mannerheim-ristin ritari kapteeni Lauri Törnin uskomaton elämä ja katoaminen ; kirjoittajat Kari Kallonen, Petri Sarjanen. Revontuli, Tampere 2005, 2. painos 2007 * Purppurasydän : 1949-1965 : Mannerheim-ristin ritari kapteeni Lauri Törnin uskomaton elämä ja katoaminen ; kirjoittajat Kari Kallonen, Petri Sarjanen. Revontuli, Tampere 2005, 2. painos 2007 * Ristiretki : 1965-1999 : Mannerheim-ristin ritari kapteeni Lauri Törnin uskomaton elämä ja katoaminen ; kirjoittajat Kari Kallonen, Petri Sarjanen. Revontuli, Tampere 2005, 2. painos 2007 * Bagdadin kiirastuli : suomalainen Olli Toukolehto USA:n armeijan sotilaana Irakissa. Revontuli, Tampere 2010 == Lähteet == Luokka:Suomalaiset sotakirjailijat Luokka:Suomalaiset opettajat Luokka:Vuonna 1970 syntyneet Luokka:Elävät henkilöt
Tomi Walamies

Tomi Walamies (s. 1980 Espoo) on suomalainen stand up -koomikko. Hän on toiminut koomikkona vuodesta 2004 ja tehnyt yli 1400 esiintymistä kahdeksassa eri maassa. Vuonna 2010 Walamies vieraili Diili-ohjelmassa. Vuonna 2013 hän osallistui Naurun tasapaino -stand up -kilpailuun, jossa hän sijoittui kolmanneksi. Keväällä 2014 hän liittyi YleLeaksin käsikirjoitustiimiin. Vuoden 2012 kunnallisvaaleissa Walamies oli ehdolla Helsingin kaupunginvaltuustoon Vasemmistoliiton listoilta. Hän sai 50 ääntä eikä tullut valituksi. == Lähteet == ==Aiheesta muualla== * Luokka:Suomalaiset stand up -koomikot Luokka:Vuonna 1980 syntyneet Luokka:Elävät henkilöt
Kasvinsuojelu

Kasvinsuojelu on käsite, joka tarkoittaa toimenpiteitä, joilla viljelykasveja suojataan kasvitaudeilta, tuholaiseläimiltä ja rikkakasveilta. Näitä toimenpiteitä ovat ennalta ehkäisevät toimenpiteet, biologinen torjunta ja kemiallinen torjunta. Kavinsuojelun tarve riippuu viljelmästä. Ammattiviljelmillä kasvinsuojelun tarve on suurempi kuin kotipuutarhoissa. == Kasvitautien ennaltaehkäisy == Taimet pysyvät terveempinä, jos ne itävät nopeasti ja tämän takia kylvöajankohta on tärkeä. Myös taimikasvatus ja sen oikea ajoitus parantavat taimien terveyttä. Myös ilmastollinen kestävyys vaikuttaa kasvien taudinkestävyyteen. Kasvien terveenä pysymisen kannalta on tärkeää riittävä kastelu ja lannoituksen tasapainoisuus. Puiden ja pensaiden oikea leikkaus ehkäisee sienitauteja. == Ennaltaehkäisevä tuholaistorjunta == Tuholaisten leviämistä ehkäistään vuoro- ja sekaviljelyllä, kateharson käytöllä ja maan muokkauksella. Vuoroviljelyssä tietyllä paikalla kasvatettava laji vaihtuu vuosittain ja sekaviljelyssä useita eri lajeja kasvatetaan lähekkäin. Näin vähennetään yhteen kasvilajiin erikoistuneiden tuholaisten leviämistä. Kateharso estää lentävien hyönteisten pääsyn kasveihin. Maanmuokkauksessa tuhoutuvat maassa olevat tuholaiset. == Biologinen torjunta == Biologinen torjunta on tuholaiseläinten torjumista niiden luonnollisten vihollisten avulla. Kirvoja syövät kukkakärpäset ja leppäkertut. Loispistiäiset, jotka loisivat hyönteistoukissa, tuhoavat tuholaishyönteisiä tehokkaasti. Muita torjuntaeläimiä ovat maakiitäjäiset, luteet, harsokorennot, petopunkit, jauhiaiskiilukainen ja kirvasääski. == Rikkakasvien torjunta == Rikkakasvien leviämistä voidaan ennaltaehkäistä peittämällä maan pinta katekankaalla tai esimerkiksi kuorirouheella. Rikkakasveja poistetaan yleensä mekaanisesti, mutta käytäviltä ja laatoituksilta niitä torjutaan joskus kemiallisesti. == Kemiallinen tuholaistorjunta == Jos tuholaiset vioittavat kasveja laajalti, on niitä torjuttava kemiallisesti. Yksinkertaisilla torjunta-aineilla, joita ovat mäntysuopa, puuntuhka ja nokkosvesi voidaan tuhota useita tuholaishyönteislajeja. Tukes on poistanut mäntysuovan sallittujen torjunta-aineiden luettelosta vuonna 2010, koska sen käyttöä kasvinsuojelussa ei ole tutkittu riittävästi. == Lähteet == == Aiheesta muualla == Luokka:Kasvintuotanto
State of Mind (Lovexin albumi)

State of Mind on Lovexin neljäs studioalbumi, joka julkaistiin 16. elokuuta 2013. Albumin on tuottanut yhtyeen kosketinsoittaja Christian. Albumi ylsi Suomen virallisen listan sijalle 7. == Kappaleet == # # # # # # # # # # == Arvostelut == Soundi V2.fi == Lähteet == Luokka:Vuoden 2013 albumit Luokka:Lovexin albumit
Mido SA

Mido SA (yleisesti pelkkä Mido) on vuonna 1918 perustettu sveitsiläinen kellovalmistaja, joka kuuluu nykyisin Swatch Groupiin. Yrityksen pääkonttori sijaitsee Le Loclessa, Sveitsissä. Midon perusti George G. Schaeren Bielissä, Sveitsissä, vuonna 1918. Mido tulee espanjan kielen sanasta "yo mido", joka tarkoittaa "Minä mittaan".http://www.swatchgroup.com/brands_and_companies/watches_and_jewelry/middle_range/mido 1920-luvulla Mido esitteli joukon elegantteja naisten kelloja, joissa oli väriemaloidut kuoret ja nykyaikaiset rannekkeet. Miehille Mido valmisti useita erilaisia autojen jäähdyttimiä muistuttavia kellomalleja. Nämä tuotteet vakiinnuttivat brändin aseman.Corner Shop: mido_history_en.pdf 1930-luvulla Mido kehitti korkkikruunun, kiinni kierrettävän kellonnupin, joka mahdollisti entistä vesitiiviimpien kellojen valmistamisen. Vuonna 1934 Mido julkaisi niin kutsutun Multifort-malliston, joka hyödynsi automaattista koneistoa. Multifort-mallisto oli myös iskunkestävä, antimagneettinen ja erittäin vesitiivis. Mallisto säilyikin Midon valmistuksessa yli kolme vuosikymmentä. Vuonna 1936 yhitö julkaisi katkeamattoman kellonjousen, joka oli ensimmäinen laatuaan. Multifortin valmistaminen aloitettiin uudestaan vuonna 1998. Mido oli ensimmäinen valmistaja, joka esitteli keskilukuisen kronografin vuonna 1945. Yhdeksän vuotta myöhemmin yhtiö julkaisi maailman suorituskykyisimmän automaattimekanismin. Vuonna 1971 Mido liittyi osaksi Swatch Groupia edeltävää ASUAG (Allgemeine SchweizerischeUhrenindustrie AG) -kattojärjestöä ja alkoi valmistaa kvartsikelloja. Mido on yksi kymmenestä suurimmasta kronometrien valmistajasta.http://www.midowatch.com/content/chronometre-certifie-cosc ==Aiheesta muualla== * Midon kotisivut ==Lähteet== Luokka:Swatch Group Luokka:Kellomerkit Luokka:Le Locle
Mido

Mido voi tarkoittaa: * Mido, yleinen kutsumanimi Muhammad ja Ahmad -nimisille miehille * Mido, egyptiläinen jalkapalloilija * Mido Hamada, saksalais- espanjalainen näyttelijä * Mido, sveitsiläinen kellovalmistaja
Robert Heffernan

Robert Heffernan (s. 28. helmikuuta 1978 Cork) on irlantilainen kävelijä. Heffernan voitti maailmanmestaruuden vuonna 2013 Moskovan MM-kilpailuissa 50 kilometrin matkalla ajalla 3.37.56. Hän sijoittui samalla matkalla alun perin neljänneksi Lontoon olympialaisissa 2012, mutta nousi Sergei Kirdjapkinin dopingtapauksen vuoksi pronssille alkuvuodesta 2016. Hän sijoittui 50 kilometrin kävelyssä neljänneksi Barcelonan EM-kilpailuissa 2010, viidenneksi Pekingin MM-kilpailuissa 2015, kuudenneksi Rio de Janeiron olympialaisissa 2016 ja kahdeksanneksi Lontoon MM-kilpailuissa 2017. Heffernan sijoittui Barcelonan 2010 EM-kilpailuissa 20 kilometrin kävelyssä alun perin neljänneksi, mutta nousi pronssille 2014 Stanislav Jemeljanovin biologisen passin epäsäännöllisyyksien vuoksi. Hän on ollut 20 kilometrillä lisäksi kuudes Osakan MM-kilpailuissa 2007, kahdeksas Münchenin EM-kilpailuissa 2002 ja Pekingin olympialaisissa 2008, yhdeksäs Lontoon olympialaisissa 2012 sekä neljästoista Edmontonin MM-kilpailuissa 2001 ja Berliinin MM-kilpailuissa 2009 ==Yksityiselämä== Heffernanin vaimo, Marian Andrews on kansainvälisen tason pikajuoksija. Hänen päälajinsa on 400 metrin juoksu. ==Henkilökohtaiset ennätykset== Lähde: IAAF * 20 kilometrin kävely: 1.19.22 (2008) * 50 kilometrin kävely: 3.37.54 (2012) ==Lähteet== Luokka:Irlantilaiset kävelijät Luokka:Irlantilaiset olympiamitalistit Luokka:Vuonna 1978 syntyneet Luokka:Elävät henkilöt
Henrik Grönqvist

Henrik Vilhelm Grönqvist (17. joulukuuta 1927 Porvoon maalaiskunta – 3. elokuuta 2019 RaaseporiKuolinilmoitus. Hufvudstadsbladet 25.8.2019, s. 42.) oli suomalainen juristi, koulutukseltaan oikeustieteen lisensiaatti. Hän toimi oikeusministeriön lainsäädäntöneuvoksena 1963–1971, lainsäädäntöjohtajana 1971–1972 ja korkeimman oikeuden oikeusneuvoksena 1972–1991.Facta 2001, osa 5, p. 325. WSOY 1982. Grönqvist hoiti lukuisia luottamustehtäviä, muun muassa osallistui suomenruotsin kielenhuoltoon kielilautakunnan jäsenenä 1959–1976, kuului epäsiveellisten julkaisujen valvontalautakuntaan 1972–1990 sekä toimi Julkisen sanan neuvostossa 1978–1990 ja pohjoismaisessa rikosoikeuskomiteassa 1964–1991. == Lähteet == Luokka:Korkeimman oikeuden jäsenet Luokka:Vuonna 1927 syntyneet Luokka:Vuonna 2019 kuolleet
Jani Stefanovic

Jani Stefanovic (s. 23. toukokuuta 1979) on suomalainen muusikko, jonka instrumentteja ovat kitara ja rummut. Stefanovic on aktiivisen musiikkiuransa aikana vaikuttanut useassa eri yhtyeessä ja tällä hetkellä hän vaikuttaa seitsemässä eri kokoonpanossa, joita ovat Divinefire, Miseration, Essence of Sorrow, Mehida, The Few Against Many, The Weakening ja Solution .45. Näiden lisäksi hän on ollut aiemmin mukana myös neljässä muussa yhtyeessä, joita ovat olleet Am I Blood, Sins Of Omisson, Renascent ja Crimson Moonlight. Luokka:Suomalaiset kitaristit Luokka:Suomalaiset metallimusiikin rumpalit Luokka:Vuonna 1979 syntyneet Luokka:Elävät henkilöt
Sinimerietana

Sinimerietana (Glaucus atlanticus) on kotilolaji, jota tavataan valtamerissä trooppisella vyöhykkeellä. Sinimerietana on väriltään hopeansininen, ja se voi kasvaa 6 senttiä pitkäksi. Se käyttää ravinnokseen pääasiassa polyyppieläimiä, mutta lajin keskuudessa esiintyy myös kannibalismia. == Lähteet == Luokka:Vapaakiduskotilot
Montgeron

Montgeron on kunta Essonnen departementissa Île-de-Francein alueella Ranskassa Pariisin lähettyvillä. Montgeron oli ensimmäisen Ranskan ympäriajon lähtöpaikka vuonna 1903. == Lähteet == == Aiheesta muualla == Luokka:Essonnen kunnat
Harmaanaamahaukka

Harmaanaamahaukka (Butastur indicus) on pitkäsiipihaukkojen sukuun kuuluva lintulaji. Sitä tavataan Kaakkois- ja Itä-Aasian maista Bruneissa, Filippiineillä, Etelä-Koreassa, Hongkongissa, Indonesiassa, Itä-Timorissa, Japanissa, Kambodžassa, Kiinassa, Laosissa, Malesiassa, Myanmarissa, Pohjois- Koreassa, Singaporessa, Taiwanissa, Thaimaassa, Venäjällä ja Vietnamissa, vaeltavana myös Mongoliassa. Sen elinpiiriä ovat lauhkealla vyöhykkeellä metsät ja sisämaan kosteikot, viljelmät ja kastellut maat, myös kastelukanavat.Birdlife.org viitattu 15.8.2013 Se on keskikokoinen lintu, pituudeltaan 41–46 cm. Aikuisen linnun pää, rinta ja niska ovat harmaat, kurkku on valkoinen, ja sillä on mustat viikset ja keskiviiva. Selkä ja yläsiivet ovat ruskea, ja valkoisessa alapuolessa ja alasiivissä on ruskeita juovia. Nuori lintu on ruskea, ja päältä se on täplikäs, alta valkoinen ruskein raidoin, ja sillä on leveä valkoinen juova nokasta yli päälaen. Naama on ruskea. Se on avoimen maan lintu, joka syö liskoja, pieniä nisäkkäitä ja suuria hyönteisiä. ==Lähteet== Luokka:Haukat
Jalkapallon I divisioonan kausi 1993

Jalkapallon I divisioonan kausi 1993 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena runkosarjana, jonka jälkeen neljä parasta joukkuetta pelasivat yksinkertaisen sarjan Veikkausliigan neljän viimeisen joukkueen kanssa. Karsintasarjasta selvisi kuusi parasta joukkuetta Veikkausliigaan, koska liigan joukkuemäärää kasvatettiin kahdestatoista neljääntoista kaudeksi 1994. Runkosarjan kahdeksan viimeistä joukkuetta pelasivat keskenään yksinkertaisen loppusarjan, jossa alkusarjan tulokset otettiin huomioon. Kaksi viimeistä joukkuetta putosivat suoraan Kakkoseen. Edelliskaudella I divisioonassa pelannut Kuusankosken Kumu jätti kahden miljoonan markan velkojensa vuoksi konkurssihakemuksen. Seuran jatkajaksi perustettiin uusi seura FC Kumu, joka aikoi anoa Kumun sarjapaikan siirtämistä itselleenHelsingin Sanomat 30.12.1992. SPL:n liittohallitus päätti 14.1.1993, että FC Kumun on aloitettava alimmalta sarjatasolta ja Kumulta vapautuvasta sarjapaikasta karsivat 1992 Kakkosen lohkokakkoset KontU, BK-IFK ja KaaPoHelsingin Sanomat 15.1.1993. Kolmen joukkueen yksinkertaisen sarjan voitti KontUHelsingin Sanomat 31.1.19993. ==Runkosarja== 1) RSSSF-lähteessä nimi esitetään muodossa P-Iirot, mutta kilpailun järjestäjän julkaisussa esitetään, että ko. seuran/joukkueen lyhytnimi on RP-Iirot (Rauman Pallo- Iirot). Se on perustettu 1992. Kyse oli Pallo-Iirojen ja Rauman Pallon voimien yhdistämisestä (27.3.1992). ==Karsintasarja liigaan== Kaikki neljä liigajoukkuetta säilyttivät liigapaikkansa. I divisioonasta liigaan nousivat Kuopion Palloseura ja FC Oulu. ==I divisioonan loppusarja== == Yleisömäärät == Yleisömääriin on laskettu I divisioonan ottelut (runkosarja ja loppusarja) . Lähteessä esitetään 2 erilaista lukua KPV:lle. Esitetyt yksittäisten otteluiden yleisömäärät yhteen laskien KPV:n kokonaissumma on 7483 (s. 216-217) ja jos käytetään julkaisijan laskemaa yhteissummaa, se on 8683 (s. 241) Jälkimmäistä lukua on käytetty taulukossa KPV:n ja sarjan kokonaisyleisömäärän ja yleisökeskiarvon laskennassa. Seura Ottelut Yleisömäärä Yleisökeskiarvo KuPS 11 13 083 1189 KajHa 11 9 402 855 VPS 15 12 430 829 FC Oulu 11 8 463 769 KPV 14 8 683 620 KontU 11 6 776 616 PK-37 14 8 093 578 Kultsu 15 8 127 542 KePS 15 7 468 498 RP-Iirot 14 6 160 440 Ponnistus 15 6 198 413 TP-55 14 5 628 402 Yhteensä 160 100 511 628 ==Lähteet== Luokka:Ykkösliigan kaudet Luokka:Jalkapallosarjojen kausi 1992–1993/1993
Suomen Lentäjäliitto

Suomen Lentäjäliitto – Finnish Pilots' Association ry (FPA) on kaikkia suomalaisia lentäjäyhdistyksiä kokoava kattojärjestö, joka on perustettu vuonna 2004. Sen piiriin kuuluu yli tuhat liikenne- ja helikopterilentäjää seitsemästä eri yhdistyksestä. FPA toimii ammatillisissa ja lento­turvallisuus­kysymyksissä liikennelentäjien edustajana kotimaisilla ja kansainvälisillä foorumeilla. FPA:n edustajat osallistuvat mm. kansainvälisten lentäjien keskusjärjestöjen IFALPA:n (International Federation of Air Line Pilots´ Associations) ja ECA:n (European Cockpit Association) toimintaan ja komiteoihin. FPA:n keskeiset toimielimet ovat hallitus sekä FPA:n turvatoimikunta (FPA Safety and Security Committee, FPA-SSC). Turvatoimikunta on elin, joka keskittyy puhtaasti lento­turvallisuus­asioihin tuoden niihin ammattilentäjien näkökulman. FPA julkaisee Liikennelentäjä-nimistä jäsen- ja ammattilehteä. Vuonna 2014 FPA:n puheenjohtajana toimii Sami Simonen ja FPA:n turvatoimikunnan puheenjohtajana Hannu Korhonen. ==Lähteet== == Aiheesta muualla == * Suomen Lentäjäliitto Luokka:Suomalaiset ammattiliitot *
Alex, Aisha ja toivon aika

Alex, Aisha ja toivon aika on Marja-Leena Tiaisen nuortenromaani vuodelta 2008. Se on jatkoa Tiaisen romaaneille Alex ja pelon aika sekä Alex, Aisha ja Sam.Tammi.fi == Juoni == Alexin isoveli Zaza, joka oli pitkään kadoksissa ja syytettynä terrori-iskusta, on saapunut Suomeen Alexin luokse. Hän asettuu asumaan Jaakkolan ryhmäkotiin Alexin luokse. Alex saa virallisesti turvapaikan Suomesta ja alkaa seurustella suomalaistyttö Elsan kanssa. Veljesten ilo kasvaa entisestään, kun heidän synnyinmaassaan Kaksoisvuortenmaassa tapahtuu vallankaappaus. Toivo siitä, että heidän poliittisista syistä vangittu isänsä vapautettaisiin, herää. Samaan aikaan somalialalainen muslimityttö Aisha joutuu vastakkain suomalaisen kulttuurin kanssa. Hän joutuu pohtimaan seurustelua ja pukeutumista samalla kun hänen Etiopiassa oleva perheensä haluaisi hänen muuttavan Helsingissä asuvan sukulaisperheen luokse kunnon muslimitytön tavoin. == Arvostelut == Esimerkiksi Savon sanomissa ja kirjallisuussivusto Iilimadossa kehuttiin, että kirja kuvaa hyvin pakolaisten arkea ja somalitytön identiteettikriisiä islamilaisen ja länsimaisen kulttuurin yhteentörmäyksessä.Savonsanomat.fi Kotikone.fi ==Lähteet== Luokka:Vuoden 2008 kirjat Luokka:Suomalaiset nuortenkirjat
Anthonique Strachan

Anthonique Strachan (s. 22. elokuuta 1993) on bahamalainen pikajuoksija. Alle 20-vuotiaiden MM-kilpailuissa Barcelonassa 2012 Strachan voitti kultaa 100 metrin juoksussa ajalla 11,20 ja 200 metrin juoksussa ajalla 22,53. Daegun MM- kilpailuissa 2011, Lontoon olympialaisissa 2012 ja Moskovan MM-kilpailuissa 2013 hän selviytyi 200 metrillä välieriin. Hän voitti IAAF World Relays -kilpailuissa 2017 kultaa 4 × 400 metrin sekaviestissä. Lontoon 2017 ja Dohan 2019 MM-kilpailuissa sekä vuonna 2021 järjestetyissä Tokion olympialaisissa hän karsiutui 200 metrin välierissä. Belgradin sisäratojen MM-kilpailuissa 2022 hän karsiutui 60 metrin välierissä. Saman vuoden Eugenen MM-kilpailuissa hän karsiutui 100 metrin välierissä. ==Henkilökohtaiset ennätykset== :Lähde: IAAF * 100 metrin juoksu: 10,98 (2022) * 200 metrin juoksu: 22,32 (2013) ==Lähteet== Luokka:Bahamalaiset pikajuoksijat Luokka:Vuonna 1993 syntyneet Luokka:Elävät henkilöt
Risto Mätas

Risto Mätas (s. 30. huhtikuuta 1984) on virolainen keihäänheittäjä. Göteborgin EM-kilpailuissa 2006 Mätas karsiutui loppukilpailusta heitettyään 74,58 metriä. Helsingin EM-kilpailuissa 2012 Mätas sijoittui kymmenenneksi tuloksella 75,85. Lontoon olympialaisissa 2012 hän karsiutui finaalista tuloksella 78,56. Moskovan MM-kilpailuissa 2013 Mätas sijoittui finaalissa Roman Avramenkon dopinghylkäyksen jälkeen kahdeksanneksi tuloksellaan 80,03 metriä. Pekingin MM-kilpailuissa 2015 Mätas oli 12. tuloksella 76,79. Mätasin ennätys on 31. elokuuta 2013 Kohilassa heitetty 83,48 metriä. == Lähteet == == Aiheesta muualla == *Risto Mätasin kotisivut Luokka:Virolaiset keihäänheittäjät Luokka:Vuonna 1984 syntyneet Luokka:Elävät henkilöt
Konstantin Fedin

Konstantin Aleksandrovitš Fedin (, 24. helmikuuta 1892 Saratov – 15. heinäkuuta 1977 Moskova) oli venäläinen neuvostokirjailija ja yhteiskuntavaikuttaja. Konstantin Fedin syntyi kauppiaan perheeseen. Hän kasvoi Saratovissa ja valmistui vuonna 1914 Moskovan kauppakorkeakoulusta. Ensimmäisen maailmansodan ajan Fedin oli internoituna Saksassa. Palattuaan Venäjälle hän työskenteli toimittajana. Fedinin ensimmäiset teokset ilmestyivät vuosina 1913–1914. Vuonna 1921 hän liittyi pietarilaiseen Serapion-veljien kirjailijaryhmään. Fedinin varhaiset kertomukset ja ensimmäinen romaani, sivistyneistön kohtaloita vallankumouksen ja kansalaissodan aikana kuvaava Goroda i gody (”Kaupunkeja ja vuosia”, 1924) ovat tyyliltään kokeilevia. Myöhemmät teokset noudattavat sosialistisen realismin kaanoneita. Romaanit Ensimmäiset ilot (Pervyje radosti, 1945) ja Neobyknovennoje leto (”Epätavallinen kesä”, 1947–1948) saivat Stalin- palkinnon. Kirjailijan viimeinen romaani Nuotio (Kostjor, 1961–1965) jäi keskeneräiseksi. Hän on laatinut myös sarjan kirjailijakuvauksia Pisatel, iskusstvo, vremja (”Kirjailija, taide, aika”, 1957, 1961) sekä muistelmateoksen Gorki ja me (Gorki sredi nas, 1941–1968). Neuvostoliiton kirjailijaliittoa muodostettaessa Fedin valittiin sen hallituksen jäseneksi. Vuodesta 1959 lähtien hän toimi sen ensimmäisenä sihteerinä ja vuodesta 1971 puheenjohtajana. Fedin oli myös Venäjän kirjailijaliiton hallituksen ja Neuvostoliiton tiedeakatemian jäsen sekä Venäjän SFNT:n ja Neuvostoliiton korkeimpien neuvostojen kansanedustaja. Kirjallisuusvaikuttajana hänet muistetaan Aleksandr Solženitsynin Syöpäosaston julkaisun kieltämisestä vuonna 1968. Kirjailija palkittiin muun muassa neljällä Leninin, kahdella työn punaisen lipun sekä lokakuun vallankumouksen kunniamerkillä. Vuonna 1967 hän sai sosialistisen työn sankarin arvonimen. ==Suomennettuja teoksia== * Ensimmäiset ilot. Suom. Juhani Konkka. Helsinki: Tammi, 1956 (2. painos 1979). * Gorki ja me: kuvia kirjallisuuselämästä. Suom. Leo Holm. Moskova: Edistys, 1968. * Ensimmäiset ilot. Suom. Vieno Levänen. Petroskoi: Karjala-kustantamo, 1980. * Nuotio. Suom. Natalia Pienimäki. Moskova: Raduga, 1985. ==Lähteet== ==Aiheesta muualla== * Konstantin Fedinin teoksia Lib.ru-sivustolla * Kratkaja literaturnaja entsiklopedija: Konstantin Fedin * Konstantin Fedinin museo Saratovissa Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1892 syntyneet Luokka:Vuonna 1977 kuolleet
Roope Kakko

Roope Kakko (s. 13. helmikuuta 1982 Espoo) on suomalainen golfpelaaja. Hän siirtyi ammattilaiseksi voitettuaan amatöörinä Espoossa pelatun Volvo Finnish Openin vuonna 2004. Hänestä tuli toinen suomalainen Euroopan kiertueen voittaja hänen voitettuaan Madeira Openin 2. elokuuta 2015. Kakko on naimisissa Minea Blomqvist-Kakon kanssa. He avioituivat loppuvuodesta 2011, ja heillä on vuonna 2010 syntynyt poika. == Lähteet == Luokka:Suomalaiset golfaajat Luokka:Vuonna 1982 syntyneet Luokka:Elävät henkilöt
Mikko Korhonen (golfaaja)

thumb|Mikko Korhonen syyskuussa 2009 Hollannissa. Mikko Korhonen (s. 23. heinäkuuta 1980 Mäntsälä) on uransa vuonna 2024 lopettanut suomalainen golf- pelaaja. Hän pelasi ammattilaisena 24-vuotiaasta lähtien. Hän kilpaili eurooppalaisella pääkiertueella DP World Tourilla 255 kilpailua. Kaikkiaan hän pelasi urallaan lähes 400 ammattilaiskilpailua vuodesta 2011 lähtien ja voitti ensimmäisen European Tourin osakilpailun Itävallassa kesäkuussa 2018. Hän sai voitostaan 170 000 euroa palkintorahaa. Toisen kerran Korhonen voitti Euroopan-kiertueella Kiinan Shenzenissä toukokuussa 2019 ja ansaitsi voitostaan 444 000 euroa. Korhosen seura Suomessa on Suur-Helsingin Golf ja hänen valmennuksestaan vastasi Timo Rauhala. Korhosen taustalla sponsoreina olivat muun muassa Finnair, SEAT ja Defa. Hänellä on kolme lasta. Korhonen osallistui toisena suomalaisena major-turnaukseen elokuussa 2018 pelaamalla PGA Championship -turnauksessa. == Lähteet == Luokka:Suomalaiset golfaajat Luokka:Vuonna 1980 syntyneet Luokka:Elävät henkilöt
Vulcano, figlio di Giove

Vulcano, figlio di Giove (”Vulcanus, Juppiterin poika”) on vuonna 1962 valmistunut italialainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Emimmo Salvi. Sen päähenkilöä Vulcanusta (kreikkalaisessa mytologiassa Hefaistos) esittää iranilainen kehonrakentaja Iloosh Khoshabe alias Rod Flash Ilush alias Richard Lloyd. ==Juoni== Tyttärensä Venuksen seikkailuihin kyllästynyt Juppiter päättää naittaa hänet joko sodan jumalalle Marsille tai aseseppä Vulcanukselle. Nämä ajautuvat riitaan, ja Juppiter karkottaa kaikki kolme Olymposvuorelta maan päälle. Mars hakeutuu Venuksen kanssa Traakian kuninkaan luokse ja alkaa suunnitella Juppiterin kukistamista. Pluton juonittelun takia mereen pudonnut Vulcanus rakastuu Neptunuksen tyttäreen Aetnaan ja tekee monien seikkailujen jälkeen Marsin suunnitelmat tyhjäksi. ==Näyttelijät== ==Tuotanto== Emimmo Salvin ensimmäinen ohjaustyö edustaa camp-henkistä peplum-hulluutta aidoimmillaan. Pikkurahalla tehdyn elokuvan juoni on kummallinen ja sekava, näyttelijäsuoritukset amatöörimäisiä ja kulissit pahvista. Sen kliseisiin kuuluvat vähäpukuiset naiset, keskenään nahistelevat muskelimiehet, naurettavat hirviöt sekä humoristinen kääpiö. Lähes ilmeettömän Iloosh Khoshaben vastapainona toimii roimasti ylinäyttelevä Gordon Mitchell. Annie Gorassini on silmiään pyörittelevä lunttu ja Bella Cortez testosteronipurkauksia aiheuttava seksipommi. Absurdin mielikuvituksen ja huonosti motivoidun toiminnan ystäviin vetoavan elokuvan ulkokohtaukset on kuvattu Iranissa. == Julkaisut == Elokuvasta on liikkeellä surkea yhdysvaltalainen public domain -kopio, jonka värit ovat kauhtuneet lähes kokonaanEsim. . Kirkasväristä laajakangasversiota on esitetty ainakin Espanjan televisiossa. == Lähteet == == Aiheesta muualla == * Luokka:Italialaiset seikkailuelokuvat Luokka:Vuoden 1962 italialaiset elokuvat
Larzacinspanieli

Larzacinspanieli () on ranskalainen koirarotu. Se ei ole FCI:n tunnustama, ja sitä voidaan pitää myös kotimaassaan erittäin uhanalaisena: jäljellä on enää noin 20 yksilöä.Becker, I. (2013). Hunderassen - Alle Hunderassen dieser Welt (eBook). Kai Bruchmann. ISBN978-3-00-037374-9. == Ulkomuoto == Larzacinspanieli on melko pieni metsästyskoira, joka muiden ranskalaisten spanielirotujen tapaan luokiteltaisiin mitä todennäköisimmin mannermaisten spanielityyppisten kanakoirien ryhmään. Se muistuttaa huomattavan paljon ranskanspanielia ja bretoniaKrämer, E.-M. (2009). Der grosse Kosmos Hundeführer, s. 137. Kosmos: Stuttgart., ja sen ominaispiirteisiin kuuluu kyky ”sulkea” anturansa. Värivaihtoehtoja on kolme: A) Ruskea-roan; B) Harmaa punaruskein merkein (myös harmaalla alueella punaruskea täplitys); C) Valkoinen. Säkäkorkeus on 52–54 cmLehari, G, tri. & Schrotter, A. (kesäkuu 2004). Rasseporträt: Seltene Franzosen. Weidwerk Online. Haettu 15.8.2013. ja paino 15–20 kg. == Luonne ja käyttäytyminen == Larzacinspanieli on oppivainen, miellyttämishaluinen, erittäin tottelevainen ja tasapainoinen. Lisäksi se pitää lapsista. Työkoirana se on monipuolinen ja erittäin sopeutuvainen, sillä on erinomainen hajuaisti ja erityislaatuisten anturoidensa ansiosta se soveltuu metsästykseen kuivalla, kivisellä maaperällä. == Alkuperä == Rotu on kotoisin Etelä-Ranskasta Larzacin kuivalta ylätasangolta, jossa sitä on perinteisesti käytetty pienriistan metsästykseen. Sen alkuperä on tuntematon, mutta erään teorian mukaan se saattaa olla ranskanspanielin kantarotu. Toisen teorian mukaan se voi puolestaan olla itse syntynyt bretonin ja ranskanspanielin välisestä risteytyksestä. Larzacinspanieli mainittiin ensimmäisen kerran ranskalaisessa koiralehdessä C. Hermansin vuonna 1982 kirjoittamassa artikkelissa, minkä avulla hän toivoi löytävänsä sopivien jalostuskoirien omistajia. Kuitenkin ainoastaan yksi omistaja ilmoittautui vanhan koiransa ja tämän veljen kanssa, mikä ei riittänyt rodun pelastamiseen. Larzacinspanielin luultiin jo kuolleen sukupuuttoon, mutta vuonna 1992 siitä kirjoitettiin jälleen artikkeli eräässä lehdessä yrityksenä löytää vielä mahdollisesti elossa olleita yksilöitä. Tällä kertaa useampi ihminen koirineen ilmoittautui mukaan jalostusohjelmaan, ja työlleen omistautuneiden kasvattajien avulla rotu saatiin elvytettyä. == Terveys == Rodun keskimääräiseksi eliniäksi arvioidaan 12–14 vuotta. == Lähteet == Luokka:Ranskalaiset koirarodut Luokka:FCI:n ulkopuoliset rodut Luokka:Seisojat Luokka:Spanielit
Heideterrieri

Heideterrieri (Heideterrier) on saksalainen koirarotu. == Ulkomuoto == Kooltaan heideterrieri on airedalenterrierin ja saksanmetsästysterrierin välimaastosta: sen säkäkorkeus on 45−56 cm ja paino 15−23 kg. Väritys on tavallisesti musta punaruskein merkein (black & tan). == Luonne ja käyttäytyminen == Rodun kuuluu olla airedalenterrierin tapaan rauhallinen ja vastaanottavainen, minkä lisäksi se on tasapainoinen, aktiivinen, eloisa, hyvähermoinen ja tottelevainen. Sillä on myös hyvä hajuaisti, minkä vuoksi sitä käytetään metsästyksen lisäksi myös harrastus- ja pelastuskoirana. == Alkuperä == Tämä metsästyskoira syntyi 1900-luvulla airedalenterrierin ja saksanmetsästysterrierin välisestä risteytyksestä, minkä lisäksi todennäköisesti käytettiin pienemmässä mittakaavassa myös irlanninterrieriä ja bullterrieriä. Metsästysominaisuudet ovat periytyneet saksanmetsästysterrieriltä ja keskeisimmät luonteenpiirteet airedalenterrieriltä. == Lähteet == Luokka:Saksalaiset koirarodut Luokka:FCI:n ulkopuoliset rodut Luokka:Terrierit
Emimmo Salvi

Emimmo Salvi (oik. Domenico Salvi, 23. tammikuuta 1926 Rooma, Italia – 1989 Italia) oli italialainen elokuvaohjaaja, tuottaja ja käsikirjoittaja. Salvi työskenteli elokuva-alalla vuodesta 1950 lähtien. Hänet muistetaan parhaiten Umberto Scarpellin Il gigante di Metropolisin (1961) tuottajana ja käsikirjoittajana. 1960-luvun alussa Salvi ohjasi joukon peplum- ja fantasiaelokuvia kuten Vulcano, figlio di Giove ja Le sette fatiche di Alì Babà (molemmat 1962). Myöhemmin hän teki muutamia hyvin tavanomaisia viihde- elokuvia. ==Lähteet== ==Elokuvia== * Goliat ja barbaarit, 1959 (tuottaja) * Il gigante di Metropolis, 1961 (käsikirjoittaja ja tuottaja) * Vulcano, figlio di Giove, 1962 (käsikirjoittaja ja ohjaaja) * Le sette fatiche di Alì Babà, 1962 (käsikirjoittaja ja ohjaaja) * Sindbad contro i sette saraceni, 1964 (käsikirjoittaja ja ohjaaja) ==Aiheesta muualla== * Internet Movie Database: Emimmo Salvi * Elonet: Emimmo Salvi Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Italialaiset elokuvatuottajat Luokka:Vuonna 1926 syntyneet Luokka:Vuonna 1989 kuolleet
King shepherd

King shepherd on amerikkalainen koirarotu. Se ei ole FCI:n tunnustama, mutta American Rare Breed Association (ARBA)Group One (Herding Group) . American Rare Breed Association. Viitattu 27.8.2013. ja United Kennel Clubs International ovat tunnustaneet sen. == Ulkonäkö == King shepherd on saksanpaimenkoiran kookas versio. Se on suurikokoinen, voimakas, vankkarakenteinen, raskastyyppinen alsatian-tyypin koira. Siitä on olemassa yleisempi pitkä- ja harvinaisempi lyhytkarvainen muunnos.Morris, Desmond. Dogs - The Ultimate Dictionary of Over 1000 Dog Breeds, s. 559-560. Trafalgar Square, 2008: North Pomfret, Vermont. Tyypillisimpiin väreihin lukeutuvat saksanpaimenkoiran värit. Säkäkorkeus on 63–74 cm ja paino 40,5–67,5 kg – toisen lähteen mukaan paino vaihtelisi uroksilla 59–73 kg ja nartuilla 41–50 kg välillä. === Luonne ja käyttäytyminen === King shepherd on älykäs ja ketterä. Sen tulee olla itsevarma, rohkea, voimakasluonteinen, tottelevainen ja kestävä. Se on lapsirakas ja perhettään kohtaan lempeä. Se vahtii isäntänsä taloa ja omaisuutta, ja sen ainoa käyttötarkoitus onkin toimia seura- ja vahtikoirana. Nimitys king shepherd eli sananmukaisesti ”kuningaspaimenkoira” viittaa saksanpaimenkoirataustaan ja alsatian-tyyppiin sekä perinteisiin paimenkoiriin verrattuna suureen kokoon. == Alkuperä == Rodun loivat Shelly Watts-Cross ja David Turkheimer, jotka käyttivät jalostukseen shilohinpaimenkoiraa (joka vastaavasti on tulos saksanpaimenkoiran ja alaskanmalamuutin välisestä risteytyksestä), amerikkalaislinjaista saksanpaimenkoiraa ja pyreneittenkoiraa. Vuonna 1995 perustettiin ensimmäinen rotujärjestö. == Lähteet == Luokka:Yhdysvaltalaiset koirarodut Luokka:FCI:n ulkopuoliset rodut Luokka:Paimenkoirat Luokka:Seurakoirat
Henrik Mustonen

Henrik Mustonen (s. 6. marraskuuta 1990 Hollola) on suomalainen squashin pelaaja. Suomessa hänen seuranaan on Turun Seudun Squash (TSSq) ja hän on pelannut ammattilaisena vuodesta 2008 lähtien. Parhaimmillaan Mustosen sijoitus on maailmanlistalla ollut 35. helmikuun 2014 listauksessa. Mustonen on voittanut squashin Suomen-mestaruuden vuosina 2015 ja 2024. == Lähteet == Luokka:Suomalaiset squashinpelaajat Luokka:Vuonna 1990 syntyneet Luokka:Elävät henkilöt
Sebastião Salgado

Sebastião Salgado (s. 8. helmikuuta 1944 Aimorés, Minas Gerais) on brasilialainen valokuvaaja ja kuvajournalisti, joka tunnetaan dokumentaarisista ihmisen elin- ja työskentelyoloja eri puolilla maailmaa kommentoivista valokuvistaan. Salgado opiskeli taloustiedettä Universidade Federal do Espirito Santo -yliopistossa São Paulossa ja työskenteli valmistuttuaan kansainvälisen kahvijärjestön ICO:n ekonomistina. Tässä työssä hän matkusti usein Afrikkaan ja kiinnostui näillä matkoillaan vakavammin valokuvauksesta. Vuonna 1973 hän päätti jättää taloustieteen ja ryhtyä ammattivalokuvaajaksi 29 vuoden iässä. Salgado kuvasi aluksi Sygma- ja Gamma- kuvatoimistoille, kunnes 1979 liittyi kuuluisaan Magnum Photos -kuvaajaryhmään. Magnum-kautta kesti vuoteen 1994, jolloin Salgado perusti vaimonsa kanssa asuinkaupunkiinsa Pariisiin Amazonas Images -kuvatoimiston oman tuotantonsa välittämiseen. Salgado on kiertänyt kuvaamassa yli sadassa maassa. Kuvia on julkaistu sanoma- ja aikakauslehdissä ja koottu moniksi kirjoiksi ja eri maissa kiertäneiksi näyttelyiksi. Salgadon kansainvaelluksia kuvaava 300 mustavalkokuvan kiertonäyttely Exodus oli näytteillä Helsingin Tennispalatsissa kevättalvella 2001. Monien valokuvausalana palkintojen ja tunnustusten lisäksi Salgado toimii Unicefin hyvän tahdon lähettiläänä ja kunniajäsenenä Yhdysvaltain taide- ja tiedeakatemiassa. The Royal Photographic Society on myöntänyt hänelle 100-vuotismitalinsa ja Honorary Fellowship (HonFRPS) -arvon. Vuonna 1998 Salgadolle myönnettiin espanjalainen Asturian ruhtinaan palkinto. == Palkintoja == * 1989 Hasselblad-palkinto * 2021 Praemium Imperiale ==Kuvateoksia== *An Uncertain Grace (1992) *Trabalhadores: Uma Arqueologia da Era Industrial (1993) *Migrations (2000) *The Children: Refugees and Migrants (2000) *Sahel: The End of the Road (2004) *Africa (2007) *Genesis (2013) == Dokumenttielokuvia == * Wim Wenders & Juliano Ribeiro Salgado: The Salt of the Earth (Ranska–Italia–Brasilia, 2014). 1 h 50 min. ==Lähteet== ==Aiheesta muualla== *Salgadon Amazonas images -kuvatoimiston sivusto Luokka:Ranskalaiset valokuvaajat Luokka:Brasilialaiset henkilöt Luokka:Vuonna 1944 syntyneet Luokka:Elävät henkilöt